stanford-oval/wikipedia huggingface dataset:
דומיניק פומוסה
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | הגורו | וולדו הרננדז |  |
| 2005 | שובר עסקה | סטיבן | סרט קצר בבימויה של גווינת' פלטרו |
| 2006 | התפילה של קלואי | מתיו |  |
| 2006 | גריל | ראלף |  |
| 2008 | זהו סיפור על טד ואליס | טד |  |
| 2009 | הַנהָלָה | סטן בול |  |
| 2009 | סטטן איילנד | ג'יאמרינו |  |
| 2010 | הלנה מהחתונה | דוֹן |  |
| 2010 | נפילה אחת | טום שמידט |  |
| 2010 | תחת ההשפעה | מנהל בית הספר |  |
| 2012 | אֱמוּנִים | קפטן אנג'לו |  |
| 2015 | פוקוס | ג'ארד מוקולסקי |  |
| 2016 | 13 שעות: החיילים הסודיים של בנגאזי | ג'ון "טיג" טייגן |  |
| 2019 | הדו"ח | מנהל ה-CIA, ג'ורג' טנט |  |
| 2021 | צדק של אב | סם ווקר |  |
פילמוגרפיה > בטלוויזיה

| שנה | סדרה | תפקיד | הערות |
| --- | --- | --- | --- |
| 1999–2012 | חוק וסדר: מדור מיוחד | הבלש לופז/סגן קוטס/סגן. גארי רוסטן/קפטן ג'ייסון האריס | 5 פרקים "Stalked", "Paranoia", "PTSD", "Spiraling Down", "Street Revenge" |
| 2000 | הסופרנוס | גרגורי מולטיסנטי | פרק אחד " D-Girl " |
| 2000 | סקס והעיר הגדולה | ג'ים | פרק אחד "Frenemies" |
| 2001–2008 | חוק וסדר | סקוט טרנר/טום לופו | 2 פרקים "קראו הביתה", "דעה קדומה" |
| 2003 | CSI: מיאמי | וינסנט גרציאנו | פרק אחד "כניסה מאולצת" |
| 2003 | מכושפות | סאיל | פרק אחד "Lucky Charmed" |
| 2004 | Hack | דוולין | פרק אחד "חשיפה כפולה" |
| 2004 | NYPD blue | ג'רי טובק | פרק 1 "In Goddess We Trussed" |
| 2005 | מספר7ים | ג'ונאס בייל | פרק 1 "משבר זהות" |
| 2005 | CSI: ניו יורק | רוברט קוסטה | פרק אחד "פשע ועוון" |
| 2005 | בונז | פיטר סנט ג'יימס | פרק אחד "פיילוט" |
| 2009 | מלכים | קבוצתו של איתן | פרק אחד "התקוממות" |
| 2009–2015 | האחות ג'קי | קווין פייטון | 79 פרקים; |
| 2012 | מבוקש | כריס ווהן | פרק אחד "הכביש המהיר" |
| 2012 | Damages | ג'ף ברדוקי | פרק אחד; "משהו לא בסדר איתי" |
| 2013 | אלמנטרי | ג'ורדן קונרוי | פרק אחד; "אלילה" |
| 2015 | שוטרים בדם | אנתוני דרייק | פרק אחד; "בתיבה" |
| 2017 | הומלנד | הסוכן המיוחד של ה-FBI ריי קונלין | תפקיד חוזר (עונה 6, 5 פרקים) |
| 2017 | Taken | הארי וורד | תפקיד חוזר (עונה 1, 3 פרקים) |
| 2018 | גוליית | הבלש קית' רומן | תפקיד חוזר (עונה 2, 6 פרקים) |
| 2018 | The Purge | פיט השוטר | תפקיד חוזר (עונה 1, 6 פרקים) |
| 2019 | גירושים | ג'רמי | תפקיד חוזר (עונה 3, 5 פרקים) |
| 2019–הווה | הסנדק של הארלם | לואי ג'יגנטה | תפקיד חוזר (10 פרקים) |
| 2021–הווה | נקודת שוויון | הבלש קן מלורי | תפקיד חוזר |
| 2023 | Justified: City Primeval | ביל דאוני | 2 פרקים |
| 2024 | אלזבת' | האב גרבי | בפרק: "Toil and Trouble" |
הערות שוליים

↑  "Dominic Fumusa".
↑  נילי לוין, "האחות ג'קי": מחכים לנפילה, ומשתעממים, באתר ynet, 29 ביולי 2013
↑  Wagmeister, Elizabeth (12 בספטמבר 2016). "Nurse Jackie Alum Joins Homeland Season 6". Variety. נבדק ב-28 בספטמבר 2016. {{cite web}}:  (עזרה)
↑  Tampa Jewish Federation: "Jews in the News: Mike Nichols, Yael Grobglas and Dominic Fumusa" retrieved March 18, 2017 |"Meanwhile, “Nurse Jackie”, which will begin its 7th and final season in April, has featured the DOMINIC FUMUSA, 45, as Jackie’s hunky husband, Kevin, since it began. Fumusa has been married to stage actress ILANA LEVINE, 50, since 2002 and they have two kids. A film director friend, who knows Fumusa, recently told me the actor converted to Judaism “after a long period of study.” My web check revealed that Fumusa briefly mentioned his conversion to a blogger and that he and his wife are active in their local Jewish Federation."
| --- | --- |
בקרת זהויות :  ISNI: 0000 0000 7748 290X  LCCN: no2010039407  NKC: xx0184721  VIAF: 108042395   WorldCat (עם VIAF): 108042395
מאיר אטלס

| --- | --- |

 לידה:  1848 ה'תר"ח ליטא 
 פטירה:  1926 (בגיל 78 בערך) י"ב בשבט ה'תרפ"ו שיאוליאי, ליטא 
 תקופת הפעילות:  ?–1926 
 חתנים:  רבי אלחנן וסרמן  רבי חיים עוזר גרודזנסקי
 
 תפקידים נוספים:  ראש ישיבה 
 
הרב מאיר אטלס (תר"ח, 1848 - י"ב בשבט תרפ"ו, 1926) היה מגדולי רבני ליטא, כיהן כרבן של סלנט, ליבוי, קוברין ושאוולי.
תולדותיו

נולד לרב דוד אטלס (תקפ"ה-כ"ז באלול תרס"ח), בן הזקונים של הרב קרפל אטלס (תקמ"ג-י"א בסיוון תרכ"ו), תלמיד חכם גדול ועשיר שהיה מנכבדי קהילת בייסוגולה ממחוז שאוול בליטא. נודע כתלמיד חכם וכלמדן מופלג, וכונה "מייציק העילוי".
בתרל"ה היה ממייסדי ישיבת טלז עם הרב שלמה זלמן אבל והרב צבי יעקב אופנהיים, ושלושתם כיהנו כראשי ישיבה.
בתרס"ה כתב מכתב נגד הציונות והמזרחי. עם זאת ניהל חליפת מכתבים עם הרב קוק, ובין השאר המליץ לרב קוק לקבל תלמידים שלו לישיבת מרכז הרב שהייתה בשנותיה הראשונות.
היה בין המועמדים למשרת הרב האשכנזי של ירושלים, לצדו של הרב שמואל סלנט.
היה חותנם של הרב אלחנן בונם וסרמן ושל הרב חיים עוזר גרודזינסקי בנישואיו השניים. בנו הרב בנימין ביינוש אטלס כיהן כרב בגלאזגו למעלה מ-30 שנה, נפטר בהושענא רבה ה'תשכ"ג והובא לקבורה בבית הקברות שומרי שבת בזיכרון מאיר, בני ברק.
הערות שוליים

↑  ראו כאן.
↑  לר' דוד היו שלושה אחים נוספים שהיו גם הם תלמידי חכמים מובהקים: הרב בנימין ביינוש הבכור - שהיה גם אמיד ונפטר בגיל 64, ר' מאיר - שנפטר לפני חתונתו, ועל שמו קרוי הרב מאיר אטלס, והרב יעקב - נפטר בגיל 85. כל האחים היו היו ילידי בייסוגולה (ראו כאן בהסכמת הרב מאיר אטלס ל"תולדות מנחם" על ר' מנחם נחום קפלן).
↑  יוסף זליג גליק, קבוצת תלתלים, פיטטסבורג תרס"ו, עמ' 84, באתר אוצר החכמה (צפייה חופשית – מותנית ברישום)
↑  זו השנה הנכונה כפי שמופיע כאן ולא תרס"א המופיעה במקור שבהערה 1.
↑  מחבר "בית שלמה : דינים ומוסר בהלכות בין אדם לחברו" ו"בית שלמה" על טור חושן משפט מהשולחן ערוך שנפטר בדמי ימיו.
↑  לבסוף נבחר הרב אליהו דוד רבינוביץ תאומים, שבסופו של דבר נפטר בתרס"ה בחייו של הרב סלנט, ומפטירת הרב סלנט עד מינויו של הרב קוק לרב האשכנזי של ירושלים, לא היה רב אשכנזי ראשי לעיר.
| --- | --- |
בקרת זהויות :  NLI: 987007297123105171  ISNI: 0000 0004 0222 5190  VIAF: 297481520   WorldCat (עם VIAF): 297481520
הפועל ניר רמת השרון

אצטדיון גרונדמן
הפועל ניר רמת השרון היא קבוצת כדורגל ישראלית מהעיר רמת השרון, המשחקת בליגה הלאומית. מגרשה הביתי הוא אצטדיון גרונדמן, המכיל כ-4,300 מקומות ישיבה.
היסטוריה

הקבוצה "הפועל רמת השרון" הוקמה ב-1957 והחלה את דרכה בליגה ג'. קבוצה זו בילתה את רוב שנותיה בליגות הנמוכות (ליגה א' וליגה ב') כקבוצה חצי-מקצוענית המנסה להעפיל לליגות הגבוהות ללא הצלחה. בסוף עונת 1983/1984 הצליחה לראשונה להעפיל לליגה השנייה. בעונת 1984/1985 שיחקה הקבוצה בליגה הארצית והייתה זקוקה לניצחון במחזור הסיום על הפועל ירושלים כדי לעלות לליגה הראשונה, אך הקבוצה הפסידה. שנה מאוחר יותר ירדה לליגה א' וכעבור שנתיים חזרה לליגה ב'.
בשנת 1991 הקים מאיר יצחקי, אחיו של ניר יצחקי, כדורגלן הקבוצה בעבר, שנפטר באותה השנה בגיל 18 כתוצאה משבץ מוחי, את קבוצת "מכבי ניר רמת השרון" להנצחת שם אחיו. לאחר מספר שנים במהלך אמצע שנות ה-90 הקבוצות מכבי והפועל רמת השרון אוחדו והקבוצה החדשה נקראה "עירוני ניר רמת השרון". כיום שמה המלא הוא הפועל ניר רמת השרון.
לאחר האיחוד, מצב הקבוצה החל להשתפר בהדרגה והיא החלה לטפס במעלה הליגות. בשנת 1996 עלתה הקבוצה חזרה לליגה א' (הליגה השלישית). בשנת 2000 סיימה רמת השרון במקום השני בליגה א' ולא הייתה אמורה לעלות לליגה הארצית, אולם האיחוד בין בית"ר תל אביב לשמשון תל אביב גרם לעלייתה של רמת השרון לליגה הארצית. בעונת 2003/2004 זכתה בגביע הטוטו של הליגה הארצית (הליגה השלישית). בשנת 2004 העפילה רמת השרון לליגה הלאומית (ליגת המשנה).
בעונת 2010/2011 עלתה רמת השרון לליגה הבכירה, ליגת העל לראשונה בתולדותיה. כמו כן, באותה עונה זכתה הקבוצה בגביע הטוטו של הליגה הלאומית. מאחר שאצטדיון גרונדמן, בו שיחקה עד אז, לא עמד בדרישות ההתאחדות לכדורגל לאירוח משחקי ליגת העל, אירחה הקבוצה את משחקי הבית שלה באצטדיון וינטר ברמת גן, עד לסיום הכשרתו של אצטדיון גרונדמן במרץ 2012.
לקראת עונת 2013/2014 הציג המועדון סמל חדש, בסוף העונה הקבוצה ירדה לליגה הלאומית לאחר שלוש עונות רצופות בליגת העל.
בעונת 2017/2018 זכתה קבוצת הנוער של המועדון בגביע המדינה לנוער ע"ש אבי רן.
צוות מקצועי

| --- | --- |
מאמן ראשי: ישראל ליאור ראובן
עוזר מאמן: לא ידוע
תארים

גביע הטוטו (ליגת המשנה)
זכייה (1) : 2010/2011
גביע הטוטו (הליגה השלישית)
זכייה (1) : 2003/2004
שיאים

עונות בליגה הבכירה: 3
הישג שיא בליגה הבכירה: מקום 6 (2012/2013)
הערות שוליים

↑  לירן גבעולי, ‏עירוני ניר רמה"ש עלתה באופן מעשי לליגת העל, באתר ONE‏, 6 במאי 2011
אנדרסון סילבה

| --- | --- |
 אנדרסון סילבה וחגורת האליפות שלו
אנדרסון סילבה וחגורת האליפות שלו
 לידה:  14 באפריל 1975 (בן 49) קוריטיבה, ברזיל ברזיל
 מידע כללי
 שם לידה:  Anderson da Silva 
 מדינה:  ברזיל, ארצות הברית 
 משקל:  83.5 ק"ג 
 גובה:  1.88 מטרים
 www.spidersilva.com
 ספורט
 ענף ספורט:  MMA
 
אנדרסון סילבה (בפורטוגזית: Anderson Silva) הוא לוחם MMA ברזילאי ואלוף העולם לשעבר במשקל בינוני של ה-UFC. סילבה, המכונה "העכביש" (The Spider), מתמחה באגרוף תאילנדי וג'ו ג'יטסו ברזילאי (חגורה שחורה).
סילבה מחזיק בשיא של 16 ניצחונות רצופים, שמציב אותו כלוחם שכהן כאלוף למשך התקופה הארוכה ביותר בתולדות הארגון. המאזן שלו עומד על 33 ניצחונות (מתוכן 20 בנוקאאוט), 7 הפסדים ו-10 קרבות בהם שמר על תוארו כאלוף העולם.
סילבה מדורג בפרסומים רבים כלוחם המוביל בקטגוריית המשקל הבינוני, ובעולם ה-UFC, ישנו קונצנזוס על כך שסילבה הוא אחד הלוחמים הטובים בעולם, ואחד הגדולים בהיסטוריה.
סילבה החל לעסוק באיגרוף קלאסי כבר בגיל 14, והגיע לדרגת יחסית טובה לגילו. סילבה גם התאמן בהיאבקות רומית והגיע לדרגת מורה.
כיום סילבה מתאמן בקבוצת Black House ביחד עם לוחמי זירה ידועים כמו ליוטו מצ'ידה, ויטור בלפורט ואנטוניו נוגיירה. 
ב-3 באוקטובר סילבה שבר את רגלו בקרב מול כריס ווידמן.
קריירת MMA

סילבה ערך את הופעת הבכורה שלו כלוחם מקצועי בברזיל בשנת 1997, בקטגוריית המשקל החצי-בינוני (עד 77 קילוגרם). בשנת 2002, אחרי סדרה של ניצחונות על יריבים מקומיים, הוא עבר להילחם ביפן במסגרת ארגון Pride. במקביל השתתף סילבה גם בקרבות בארגון הבריטי Cage Rage, שם זכה בתואר האלוף בקטגוריית המשקל הבינוני.
בשנת 2006 הצטרף סילבה לארגון ה-UFC האמריקאי, שנחשב לארגון הקרבות המוביל בעולם ובו משתתפים טובי הלוחמים. סילבה, שהיה אז עדיין לוחם אלמוני בארצות הברית, ניצח בקרב הראשון שלו את כריס לייבן בתוך 49 שניות בסיבוב הראשון.
לאחר מספר חודשים, קיבל סילבה הזדמנות להתמודד על תואר האליפות במשקל בינוני מול האלוף המכהן ריץ' פרנקלין. באחד הקרבות הזכורים ביותר של ה-UFC, סילבה הכה את פרנקלין בסדרה של ברכיות לגוף ולפנים, וניצח לאחר שלוש דקות בסיבוב הראשון.
מאז זכייתו בחגורת האליפות ב-2006, הצליח סילבה להגן על תוארו מספר מרשים של עשר פעמים, כשהוא מביס לוחמים ידועים כדן הנדרסון, פורסט גריפין והאלוף לשעבר פרנקלין בפעם השנייה.
בשל שליטתו המוחלטת במשקל הבינוני, ערך סילבה גם מספר קרבות במשקל חצי בינוני וניצח בכולם. בסך הכל עומד המאזן שלו ב-UFC על שיא של 16 ניצחונות רצופים.
ביולי 2013 הפסיד תחרות ה-UFC 162 לכריס ווידמן בנוקאאוט טכני. בדצמבר התמודדו השניים בקרב חוזר בו הפסיד סילבה שוב, לאחר ששבר את רגלו במהלך בעיטה ליריבו. הוא חזר לזירה בתחרות UFC 183 בינואר 2015 וגבר על ניק דיאז.
סגנון לחימה

סילבה החל את האימונים שלו בגיל 12, באגרוף תאילנדי. לסילבה חגורה שחורה בג'ו ג'יטסו, בטאקוונדו ובג'ודו, בנוסף לחגורה צהובה בקפוארה. כמו כן סילבה מתאגרף מקצועי.
אנדרסון סילבה ידוע כלוחם מלוטש וטכני שכוחו העיקרי הוא במכות המדויקות שהוא שולח לעבר יריבו, ובכך מצליח לנצח את רוב הקרבות בנוקאאוט מרשים. הוא מסתמך על רפלקסים מהירים, בהם הוא משתמש להחמקויות והתקפות-נגד. בנוסף, סילבה מיומן גם בהיאבקות רומית, וניצח מספר קרבות בעזרת הכנעות וחניקות.
יש המחשיבים את סילבה ראוותן. זאת מכיוון שבקרבות שלו ניתן לראות אותו מתגרה ביריב, ועושה "הצגה" לקהל, אך לרוב זה לא מונע ממנו להביס את היריב.
בטלוויזיה

בשנים 2017–2018 שימש כפרשן בעונות הראשונה והשלישית של תוכנית הריאליטי ספורט האמריקאית "הביסטמאסטר האולטימטיבי".
הערות שוליים

↑  "הלוחם הגדול אי פעם". 16 ביוני 2011, באתר MMA Fighting
↑  דירוג המתאגרפים הטובים בעולם. 27 בספטמבר 2011, באתר ESPN
↑  מדוע סילבה הוא אחד המתאגרפים הטובים בעולם. 30 בדצמבר 2010, באתר Lowkick
| --- | --- |
בקרת זהויות :  ISNI: 0000 0000 6274 1876  LCCN: no2009098090  NLK: KAC201417731  VIAF: 90581133   WorldCat (עם VIAF): 90581133
שרה מקמן

שרה מקמן (באנגלית: Sara McMann; נולדה ב-24 בספטמבר 1980) היא לוחמת MMA אמריקאית המתחרה ב-UFC, ומתאבקת עבר אולימפית. בשנת 2004, מקמן זכתה במדליית כסף באולימפיאדת אתונה, ובכך הייתה לאישה האמריקאית הראשונה לזכות במדליית כסף אולימפית להיאבקות. בשנת 2003, זכתה במדליית כסף באליפות העולם להיאבקות (אנ'), ובשנים 2005 ו-2007 זכתה במדליית ארד באליפות זו. בשנים 2003 ו-2007, זכתה במדליית זהב במשחקים הפאן-אמריקאיים.
ביוגרפיה

מקמן נולדה בטקומה פארק (אנ'), מרילנד שבארצות הברית. בילדות נהגה לצפות בג'ייסון, אחיה הגדול ממנה בשלוש שנים, מתחרה בתחרויות היאבקות, והייתה שותפתו לאימונים חובבניים בבית המשפחה. כשהייתה בת 9, ג'ייסון נפגע מרכב, שבר את שתי רגליו ולא הצליח לחזור לענף ההיאבקות. ב-22 בינואר 1999, בהיותה בת 18, אחיה נעלם. לאחר שלושה חודשים, גופתו נמצאה ביער עם סימני אלימות, אולם הניסיונות של הרשויות למצוא חשודים ברצח - עלו בתוהו. זמן קצר לאחר הרצח, מקמן ומשפחתה עברו מצפון קרולינה לפנסילבניה. אביה, תומאס, פנה למקורב שעבד בתוכנית הטלוויזיה "America's Most Wanted" (אנ') שעסקה בניסיונות לפענוח פשעים (גרסה אמריקאית לכולבוטק) וביקש את התערבות ההפקה. בשנת 2001, התוכנית שידרה פרק שעסק ברצח זה, מה שהוביל לדבריה של מקמן למציאת עדים ולפריצת דרך בתיק הרצח. חמש שנים לאחר הרצח - הרוצח, פאביאן סמארט (Fabian Smart) הורשע בחטיפתו של ג'ייסון וברציחתו ונידון למאסר עולם. מקמן מעידה כי אובדן אחיה והעובדה שרוצחו היה חופשי שנים רבות - היו קשים מנשוא וכדי להסיח את דעתה באותה תקופה - היא פנתה לענף ההיאבקות והשקיעה בו את מרב מרצה וזמנה.
ב-3 בספטמבר 2004, מספר ימים לאחר שזכתה במדליית כסף אולימפית, מקמן הייתה מעורבת בתאונת דרכים קטלנית בה נהרג ארוסה, המתאבק סטיבן בלקפורד (אנ'). מקמן וארוסה נסעו לבית הוריו ובשלב מסוים, מקמן, שישבה מאחורי ההגה, איבדה שליטה על הרכב והוא התהפך מספר פעמים. מקמן ובן זוגה, שלא היו חגורים, נזרקו מהרכב. היא סבלה מחבלות ומשבר בזרועה ונזקקה לאשפוז בבית חולים, ובן זוגה נהרג במקום. במסגרת הסדר, הודתה מקמן בנהיגה רשלנית במקום להיות מואשמת בנהיגה רשלנית שהובילה להריגה.
מקמן מנהלת זוגיות עם מאמן ההיאבקות טרנט גודל (Trent Goodale) ובשנת 2009, נולדה להם בת.
קריירה > היאבקות

מקמן החלה להתחרות בהיאבקות באופן מקצועני בשנת 2000 בקטגוריית משקל 63 ק"ג. בשנת 2003 העפילה לגמר אליפות העולם בהיאבקות (אנ'), התמודדה מול קאורי איצ'ו וזכתה במדליית כסף. באותה השנה, זכתה במדליית זהב במשחקים הפאן-אמריקאיים. ב-23 באוגוסט 2004, העפילה מקמן לגמר באולימפיאדת אתונה, התמודדה שנית מול איצ'ו, וזכתה במדליית כסף (אנ'). בשנת 2005, זכתה במדליית ארד באליפות העולם להיאבקות (אנ'). בשנת 2007, זכתה במדליית זהב במשחקים הפאן-אמריקאיים.
קריירה > MMA

ב-28 במאי 2011, מקמן נלחמה לראשונה בקרב MMA מקצועני נגד קריסטינה מרקס - אותה ניצחה בסיבוב הראשון בהכנעה (חניקה אחורית). ביוני 2011, התמודדה מול ג'וליה מלנפנט (אנ') (מרימת משקולות אולימפית בעברה) - אותה ניצחה בסיבוב הראשון בנוק-אאוט טכני. חודש לאחר מכן, מקמן ניצחה יריבה נוספת בהחלטת שופטים אחידה. לאחר שני ניצחונות נוספים, מקמן חתמה חוזה עם ארגון Invicta (אנ'). ב-28 ביולי 2012, מקמן התמודדה מול שיינה בסלר וניצחה אותה בהחלטת שופטים אחידה. בספטמבר 2012, חתמה מקמן חוזה עם סטרייקפורס (אנ') אולם הקרב שהייתה אמורה להשתתף בו - בוטל. בפברואר 2013, מקמן הצטרפה ל-UFC, ובקרב הראשון שלה בו, באירוע UFC 159 (אנ'), ניצחה בנוק-אאוט טכני בסיבוב הראשון את יריבתה, שילה גף. בשנת 2007, זכתה בשנית במדליית ארד באליפות העולם להיאבקות (אנ').
בפברואר 2014, מקמן התמודדה בקרב על אליפות העולם של ה-UFC במשקל תרנגול מול האלופה דאז, רונדה ראוזי. שתי היריבות היו באותה עת עם מאזן תוצאות מושלם שכלל רק ניצחונות. הקרב בניהן היה הקרב הראשון בהיסטוריה של ענף ה-MMA (מקטגורית גברים ונשים כאחד) הנערך בין שתי מדליסטיות אולימפיות (מקמן בעלת מדליית כסף בהיאבקות וראוזי בעלת מדליית ארד בג'ודו). מקמן ספגה את הפסדה הראשון בקריירת ה-MMA שלה לאחר שראוזי ניצחה את אותה בסיבוב הראשון בנוק אאוט טכני (בירכיות לאזור הכבד). לאחר מכן, התמודדה מקמן מול לורן מרפי, וניצחה אותה בהחלטת שופטים חצויה. בינואר 2015, נלחמה מקמן במישה טייט באירוע UFC 183 (אנ') והפסידה בהחלטת שופטים חצויה. באוגוסט 2015, נלחמה מול אמנדה נונס והפסידה בסיבוב הראשון באמצעות הכנעה (חניקה אחורית). במאי 2016, נלחמה מקמן בג'סיקה איי וניצחה אותה בהחלטת שופטים אחידה. בדצמבר 2016, נלחמה מקמן באלכסיס דייוויס וניצחה אותה בהכנעה (חניקת משולש). ב-19 בפברואר 2017, נלחמה מקמן בג'ינה מזאני וניצחה אותה בהכנעה (חניקת משולש) בסיבוב הראשון. ב-9 בספטמבר 2017, במסגרת אירוע UFC 215 (אנ') נלחמה נגד קטלן ויירה (אנ') והפסידה בסיבוב השני בהכנעה באמצעות חניקת משולש עם הידיים (אנ'). ב-24 בפברואר 2018, נלחמה נגד מריון רנו (אנ') והפסידה בסיבוב השני בהכנעה באמצעות חניקת משולשת (אנ').
נכון לפברואר 2018, מאזן התוצאות של מקמן ב-MMA‏ עומד על 11 ניצחונות ו-5 הפסדים. מקמן מדורגת במקום השמיני בקטגוריית משקל תרנגול של ה-UFC.
הערות שוליים

↑  מקמן - דף לוחמת באתר ה-UFC
↑  MIKE WHITMAN, Olympic Silver Medalist McMann Inks Deal with Strikeforce, DEC 27, 2010
↑  Sherry Skalko, McMann finds solace in wrestling, Aug 13, 2004
↑  Ex-college football player convicted of murder, ESPN, Oct 16, 2004
↑  MERI-JO BORZILLERI, McMann close to plea deal for charges in fatal crash, December 21, 2004
↑  Death and Murder: Sara McMann’s Motivation Through Tragedy
↑  TRENT GOODALE IS FEMALE MMA FIGHTER SARA MCMANN’ BOYFRIEND
↑  UFC 170: Rousey vs McMann - Extended Preview
↑  דירוג לוחמים - אתר UFC
עופר מרום

| --- | --- |
אין תמונה חופשית
 לידה:  1966 (בן 59 בערך) ישראל ישראל
 השכלה:  תואר שני במנהל עסקים, תואר ראשון בעבודה סוציאלית קהילתית
 עיסוק:  איש עסקים, מנהל, קצין צה"ל במילואים
 תפקיד:  סגן נשיא בכיר סיגניצ'ר בנק ניו יורק, מנכ"ל כפר בתיה, יו"ר דירקטוריון קבוצת מעריב, מנכ"ל המועצה הישראלית לצרכנות, יו"ר קרן אחדות
 
עופר מרום (נולד ב-1966) הוא איש עסקים ומנהל ישראלי, קצין צה"ל במילואים בדרגת סגן-אלוף, ובעל תואר שני במנהל עסקים ותואר ראשון בעבודה סוציאלית קהילתית. כיהן בתפקידים בכירים במגזר הפרטי והציבורי, כולל סגן נשיא בכיר בסיגניצ'ר בנק ניו יורק, מנכ"ל כפר בתיה, יו"ר דירקטוריון קבוצת מעריב, מנכ"ל המועצה הישראלית לצרכנות ויו"ר קרן אחדות.
ביוגרפיה

עופר מרום נולד בשנת 1966 בישראל. גדל בבית שאן, למד במכינה המרכזית לישיבות בני עקיבא בגבעת שמואל, וסיים את לימודיו התיכוניים בישיבת בני עקיבא נתיב מאיר בירושלים בהצטיינות. היה פעיל בתנועת בני עקיבא.
בשירותו הצבאי שירת בעורב גבעתי, והשתחרר בדרגת סגן. במילואים התקדם עד לדרגת סגן אלוף ומפקד גדוד. נכון ל-2025 מכהן כמג"ד (מיל') 8367 בפיקוד העורף.
מרום הוא בעל תואר שני במנהל עסקים מאוניברסיטת Polytechnic New York ותואר ראשון בעבודה סוציאלית קהילתית מאוניברסיטת בר-אילן.
קריירה

בשנת 1999 ייסד מרום בארצות הברית את סיגניצ'ר בנק ניו יורק בשליחות בנק הפועלים, ושימש כסגן נשיא בכיר עד למכירת הבנק ב-2004.
עם שובו לישראל, מונה למנכ"ל כפר בתיה ברעננה. בשנת 2006 מונה ליו"ר דירקטוריון חברת אור עד השקעות, ובשנת 2007 מונה לדירקטור בקבוצת מעריב, ובהמשך לסגן יו"ר ויו"ר הדירקטוריון בפועל. בתקופה זו התמודד העיתון עם כניסתם לשוק של החינמונים, ובמהלך תקופת כהונתו של מרום שיפרה החברה את תוצאותיה הכלכליות.
בשנת 2011 מונה למנהל מרחב ירושלים ויו"ש בדואר ישראל, ובהמשך ניהל גם את מרחב חיפה והצפון. בשנת 2017 הצטרף כדירקטור למועצה הישראלית לצרכנות, ב-2018 שימש יו"ר הדירקטוריון במקומה של אורנית רז, ובתחילת 2019 מונה לעמוד בראש המועצה כמנכ"ל זמני, וביוני 2020 הגיש את מועמדותו למינוי קבוע, אך הסיר אותה לאחר פרסום תחקיר שחשף כשלים בהתנהלותו, כמו גם שתי תביעות שהוגשו לבית הדין לעבודה מצד עובדים שפוטרו בתקופתו. באוגוסט 2020 עזב את המועצה, ונכנס לתפקיד מנכ"ל קרן "הגשמה" מקבוצת קרן אחדות. בהמשך מונה ליו"ר קרן אחדות.
מרום כיהן כדירקטור בדירקטוריונים רבים, בהם מכון התקנים, מועצת החלב, NMC יונייטד, לניאדו, אייקון TV ו-AMC. הוא גם יו"ר איחוד בתי הכנסת והקהילות בישראל.
חיים אישיים

מרום נשוי לענת ואב לחמישה ילדים. הוא מתגורר במושב כפר פינס.
הערות שוליים

↑   הדר קנה, המועצה לצרכנות מוצפת בתלונות - אבל פועלת בלי מנכ"ל ובכוח אדם חסר, באתר TheMarker‏, 17 בדצמבר 2020
↑   הדר קנה, המכרז למשרת המנכ"ל חושף שוב את הפגמים של המועצה לצרכנות, באתר TheMarker‏, 10 ביוני 2020
↑   הדר קנה, עופר מרום הסיר את מועמדותו למנכ"ל קבע על רקע תחקיר של TheMarker, באתר TheMarker‏, 25 ביוני 2020
↑   הדר קנה, "מנכ"ל המועצה לצרכנות ביקש שכר על חופשה בחו"ל - ולקח הביתה מגשי אירוח", באתר TheMarker‏, 13 בפברואר 2020
↑  יהודה שרוני, ‏עופר מרום מונה למנהל קרן השקעות הנדל"ן הגשמה, באתר מעריב אונליין, 1 בספטמבר 2020
↑  הפגיעה הקשה בבתי הכנסת: יותר מחצית ממקרי ההצתה לא פוענחו | הפרטים המלאים באתר, באתר ערוץ 14 מיוחדים
ינאל אשמוז

| --- | --- |
אין תמונה חופשית
 לידה:  31 במרץ 1995 (בן 29) כפר כמא, ישראל 
 מידע כללי
 מדינה:  ישראל ישראל
 משקל:  70 ק"ג
 גובה:  1.75 מטר
 ספורט
 ענף ספורט:  MMA
 משקל:  קל
 תקופת הפעילות:  מ-2017
 מועדון:  אקדמיית דני חזן
 
ינאל אשמוז (באדיגית ובקברדינית: Ацумыжь Инал; נולד ב-31 במרץ 1995) הוא לוחם MMA צ'רקסי-ישראלי, המתחרה בקטגוריית משקל קל.
ביוגרפיה

אשמוז נולד בכפר הצ'רקסי כפר כמא שבגליל התחתון, למשפחה צ'רקסית-מוסלמית.
בגיל 22 החליט אשמוז להתחיל להתאמן ב-MMA. בשנת 2017 השתתף בשלושה קרבות MMA חובבניים וניצח בכולם. ב-2021 עבר לניו ג'רזי שבארצות הברית כדי להתמקצע בתחום. לאחר שאשמוז הצליח להביס את הלוחם האמריקני דניס יוז ג'וניור ב-"PFL Challenger Series 5" הוא הוחתם על חוזה בארגון ה-UFC, ובכך הפך לישראלי הרביעי בהיסטוריה שילחם בארגון זה.
ב-18 בינואר 2023, ערך אשמוז את הופעת הבכורה שלו עבור הארגון ב-UFC בלונדון. בקרב הראשון אשמוז שלו ב-UFC הוא נלחם בלוחם הבריטי סאם פטרסון והוא הצליח להביס אותו דקה ו-15 שניות לאחר תחילת הקרב. זו הייתה הפעם הראשונה שלוחם ישראלי מנצח בנוקאאוט ב-UFC.
ב-22 ביולי 2023 נלחם באירוע UFC (אנ') מול הלוחם הסקוטי כריס דאנקן והפסיד בהחלטת שופטים אחידה.
נכון לספטמבר 2024, אשמוז מחזיק במאזן תוצאות של שמונה ניצחונות והפסד אחד.
תוצאת קרבות MMA

| תאריך | יריב | סיבוב | זמן | שיטה | אירוע | מיקום | רקורד | תוצאה |
| --- | --- | --- | --- | --- | --- | --- | --- | --- |
| 7 בינואר 2025 | טג'יקיסטן נורולו אלייב(רו') |  |  |  | UFC Fight Night: Dern vs. Ribas 2(אנ') | ארצות הברית לאס וגאס, נבדה, ארצות הברית |  |  |
| 7 בספטמבר 2024 | ארצות הברית טרבור פיק | 3 | 5:00 | החלטת שופטים פה אחד | UFC Fight Night: Burns vs. Brady(אנ') | ארצות הברית לאס וגאס, נבדה, ארצות הברית | 8-1-0 | זכייה |
| 22 ביולי 2023 | סקוטלנד כריס דאנקן | 3 | 5:00 | החלטת שופטים פה אחד | UFC Fight Night: Aspinall vs. Tybura(אנ') | הממלכה המאוחדת לונדון, אנגליה, הממלכה המאוחדת | 7-1-0 | הפסד |
| 18 במרץ 2023 | אנגליה סם פטרסון(אנ') | 1 | 1:15 | נוקאאוט | UFC 286(אנ') | הממלכה המאוחדת לונדון, אנגליה, הממלכה המאוחדת | 7-0-0 | זכייה |
| 18 במרץ 2022 | ארצות הברית דניס יוז ג'וניור | 3 | 5:00 | החלטת שופטים פה אחד | Professional Fighters League - PFL Challenger Series 5 | ארצות הברית אורלנדו, פלורידה, ארצות הברית | 6-0-0 | זכייה |
| 30 באוקטובר 2021 | ארצות הברית ריאן ריזקו | 3 | 2:57 | נוקאאוט | CFFC 102 - Cage Fury Fighting Championships 102 | ארצות הברית פילדלפיה, פנסילבניה, ארצות הברית | 5-0-0 | זכייה |
| 17 ביולי 2021 | אלבניה ארמנדו ג'זטיה | 2 | 0:34 | נוקאאוט | ROC 73 - Ring of Combat 73 | ארצות הברית אטלנטיק סיטי, ניו ג'רזי, ארצות הברית | 4-0-0 | זכייה |
| 19 באוקטובר 2017 | ברזיל לואיז עבדאללה | 2 | – | נוקאאוט | Knock-Out MMA - KNO World Tour 2 | ישראל אשדוד, ישראל | 3-0-0 | זכייה |
| 10 במאי 2017 | ישראל יונה קוהנה | 2 | 0:59 | הכנעה טכנית (חניקה) | Knock-Out MMA - KNO World Tour 1 | ישראל אשדוד, ישראל | 2-0-0 | זכייה |
| 22 באפריל 2017 | ישראל אריק סיאנוב | 3 | 4:20 | הכנעה טכנית (חניקה) | DCC 9 - Desert Combat Challenge | ישראל באר שבע, ישראל | 1-0-0 | זכייה |
הערות שוליים

↑   "כשאני מייצג את ישראל אני מייצג יהודים, מוסלמים וצ'רקסים": ינאל אשמוז מסכם בכורה מוצלחת, באתר הארץ, 21 במרץ 2023
↑  ארקדי סצקובסקי‏, דקה אחת של שכרון חושים: איך הצליח הלוחם הישראלי לעשות היסטוריה?, באתר וואלה, 20 במרץ 2023
1 2  ינאל אשמוז - לוחם צ'ירקסי ישראלי שעשה היסטוריה בראיון מיוחד, נבדק ב-2023-09-16
↑  UFC star Ashmouz reveals X-ray after fighting for three rounds with BROKEN WRIST, The Sun, ‏2023-07-23 (באנגלית בריטית)
קונור מקגרגור

| --- | --- |
מקגרגור ב-2018
מקגרגור ב-2018
 לידה:  14 ביולי 1988 (בן 36) אירלנד דבלין, אירלנד
 מידע כללי
 שם לידה:  Conor Anthony McGregor 
 מדינה:  אירלנד 
 משקל:  70 ק"ג
 גובה:  1.75 מ'
 shop.conormcgregor.com
 ספורט
 ענף ספורט:  MMA
 משקל:  נוצה (2008–2015), קל (2008–2012, 2016–2018, 2021–הווה), מעורב (2016, 2020)
 תקופת הפעילות:  מ-2008
 מועדון:  SBG Ireland
 מאמן:  ג'ון קוואנו (מאמן ראשי), אוון רודי (אגרוף), סרג'יי פיקולסקי (התאבקות), ג'ון קונור (כושר) וג'ורג' לוקהארט (תזונה)
 הישגים
 דרגה:  חגורה שחורה בג'יו ג'יטסו ברזילאי
 פרסים והוקרה:  טיים 100 (2022)  אליפות UFC במשקל קל  אליפות UFC במשקל נוצה 
 
קונור מקגרגור
קונור אנתוני מקגרגור (באנגלית: Conor McGregor; נולד ב-14 ביולי 1988; ידוע בכינוי "הידוע לשמצה" – The Notorious) הוא לוחם MMA ומתאגרף אירי, אלוף העולם לשעבר באליפות הלחימה האולטימטיבית (UFC) בקטגוריית משקל קל, ואלוף העולם לשעבר בקטגוריית משקל נוצה. הלוחם הראשון ב-UFC שהחזיק בו-זמנית בתואר האליפות בשתי קטגוריות משקל נפרדות.